Vi har aldrig før brugt Airbnb. Så da familien på to voksne og to teenagere stod i Paris foran Philipes blå dør, var vi ret spændte. Men vupti, ud af det blå, og max. ½ min. efter vi ankom stod hans kæreste klar med koder og nøgle. Vi fik god introduktion til lejligheden og den var helt som beskrevet på nettet. Beliggenheden er i top - udsigt til Eiffeltårnet og Pantheon fra altandørerne er skøn! Trapperne vidste vi jo om!! men det var fint. Køkkenet var veludstyret og sengene gode. Alt i fin stand. Bager og lille supermarked i nærheden og metro Luxemburg få hundrede meter derfra. Vi brugte bussen en del, da der er busstop lige foran indgangsdøren. Alt i alt en rigtig god oplevelse, som vi gerne anbefaler til andre.